Αγαπητοί συνάδελφοι,

Με την έκδοση του [**υπ’ αριθμόν 160 ΦΕΚ 242 Τεύχος Α’ 7/11/2014  Προεδρικού Διατάγματος**](https://www.otae.gr/wp-content/uploads/2014/11/%CE%A6%CE%95%CE%9A-242_%CF%84%CE%B5%CF%8D%CF%87.-%CE%91_7-11-2014-%CE%A0.%CE%94.-160_2014.pdf) **160** καθορίζονται οι  **προϋποθέσεις έκδοσης της άδειας  άσκησης επαγγέλματος Τεχνολόγου  Ραδιολογίας – Ακτινολογίας & Ακτινολογίας Ακτινοθεραπείας. Με την τελευταία νομοθετική ρύθμιση με τις διατάξεις του Ν 4999/2022 και το άρθρο 32 αντιστοιχίζονται τα επαγγελματικά δικαιώματα των αποφοίτων ΤΕΙ & ΑΕΙ και η έκδοση της άδειας ασκήσεως επαγγέλματος εκδίδεται και για τους αποφοίτους του τομέα Ακτινολογίας Ακτινοθεραπείας του τμήματος Βιοιατρικών Επιστημών του Π.Α.Δ.Α.**

Σύμφωνα με το προαναφερόμενο  Π.Δ.  γίνεται η αναγγελία έναρξης της άσκησης  επαγγέλματος πραγματοποιείται από  τις **Διευθύνσεις ή τα τμήματα  Δημόσιας Υγείας των κατά τόπους Περιφερειών** της χώρας μας και μετά την έκδοση του **Ν.4975/2022 άρθρο 8 παρ 1 «**Η αίτηση που υποβάλλεται από τον ενδιαφερόμενο για την έκδοση βεβαίωσης άσκησης του επαγγέλματος του τεχνολόγου ακτινολογίας-ακτινοθεραπείας από τις κατά τόπους Διευθύνσεις Δημόσιας Υγείας των Περιφερειακών Ενοτήτων των Περιφερειών της χώρας συνοδεύεται, πλέον των λοιπών δικαιολογητικών, από βεβαίωση εγγραφής στην Ένωση Τεχνολόγων Ακτινολογίας-Ακτινοθεραπείας Ελλάδας (Ε.Τ.Α.Α.Ε.)»

Συνεπώς με βάση όλα τα προαναφερόμενα τα δικαιολογητικά για την έκδοση άδειας ασκήσεως επαγγέλματος ή βεβαίωση άσκησης επαγγέλματος είναι τα εξής:

* Αντίγραφο Πτυχίου
* Αντίγραφο Δελτίου Αστυνομικής Ταυτότητας
* 2 Φωτογραφίες
* Αντίγραφο ποινικού μητρώου γενικής χρήσης του τελευταίου τριμήνου
* Βεβαίωση εγγραφής Μέλους στην Ε.Τ.Α.Α.Ε- ΝΠΔΔ
* Για τους αλλοδαπούς απαιτείται άδεια παραμονής και εργασίας
* Για τους πολίτες των κρατώνμελών της Ευρωπαϊκής Ένωσης απαιτείται η χορηγηθείσα βεβαίωση εγγραφής στους πολίτες της Ένωσης (άρθρο 8 του Π.Δ/ τος 106/2007 όπως ισχύει μετά την τροποποίηση του με το άρθρο 42 του Ν. 4071/2012).
* Για τους ομογενείς από την Αλβανία απαιτείται το Ε.Δ.Τ.Ο. (Ειδικό Δελτίο Ταυτότητας Ομογενούς)
* Για τους ομογενείς από Κύπρο και Τουρκία απαιτούνται τα επίσημα έγγραφα που ορίζονται από τις διατάξεις της παρ. 1 του άρθρου 17 και παρ. 2 του άρθρου 36 του Ν. 1975/1991.
* Παράβολο χαρτοσήμου από ΔΟΥ 29,35 ευρώ
* Παράβολο δημοσίου ταμείου 7,63 ευρώ.